कोहरा तथा ठंड का कहर रेलवे पर भारी पड़ रहा है। बाराबंकी में आज ठंड के कारण पटरी चटकने से मालगाड़ी के आठ डिब्बे पटरी से उतर गए हैं। जिसके कारण लखनऊ से गोंडा के बीच ट्रेन का संचालन प्रभावित है। बाराबंकी में आज रेलवे विभाग की लापरवाही कारण आलापुर कस्बे के निकट लखनऊ से गोंडा जा रही मालगाड़ी के डिब्बे आठ डिब्बे पटरी से उतर गए। चटकी पटरी से मालगाड़ी गुजरने के दौरान यह हादसा हो गया। गुड्स ट्रेन बाराबंकी से गोंडा की ओर जा रही थी। रेठ नदी के पास रेल की पटरी टूटी थी। कोहरे के कारण वहां पर राहत कार्य थोड़ा धीमा है।